അന്താരാഷ്ട്ര വാണിജ്യ സംഘടനകൾ

വ്യാപാരം, വാണിജ്യം, ഗതാഗതം, കൃഷി എന്നിവയുടെ വികസനത്തിനുവേണ്ടി അന്താരാഷ്ട്രതലത്തിൽ സംവിധാനം ചെയ്തിട്ടുള്ള സർക്കാരിതര സംഘടനകളാണ് **അന്താരാഷ്ട്ര വാണിജ്യ സംഘടനകൾ** (International Trade Organizations). 1851-ൽ ലണ്ടനിൽ നടന്ന പ്രദർശനത്തോടെയാണ് വാണിജ്യസംഘടനകളുടെ തുടക്കംകുറിച്ചത്. അന്യരാഷ്ട്രങ്ങളുമായി സഹകരിച്ചു പ്രവർത്തിക്കുന്നതു കൊണ്ടുള്ള നേട്ടങ്ങളും അന്താരാഷ്ട്രക്കരാറുകൾ ഉണ്ടാക്കേണ്ടതിന്റെ ആവശ്യകതയും ബോധ്യമായതോടെയാണ് ഇത്തരം സംഘടനകൾ രൂപവത്കരിക്കാൻ തുടങ്ങിയത്. ഈ പ്രദർശനത്തിന്റെ ഫലമായി *ഇൻർനാഷനൽ യൂണിയൻ ഫോർ ദി പ്രൊട്ടക്ഷൻ ഒഫ് ഇൻഡസ്ട്രിയൽ പ്രോപ്പർട്ടി* (1883), *ബേൺ കോപ്പിറൈറ്റ് കൺവൻഷൻ ആൻഡ് യൂണിയൻ* (1886) എന്നിവ രൂപംകൊണ്ടു. ഈ സംഘടനകളുടെ ശക്തി പിൽക്കാലത്ത് വളരെ വർധിച്ചു.

## ഗർണ്മെന്റ് പങ്കാളിത്തം

ഗവൺമെന്റുകളുടെ പങ്കാളിത്തമുള്ള അന്താരാഷ്ട്രസംഘടനകളുടെ ആവിർഭാവത്തോടെ ഗവൺമെന്റുകളെ സഹായിക്കുന്നതിനും ഉപദേശിക്കുന്നതിനും വേണ്ടി സർക്കാരിതരസംഘടനകളും പുരോഗമിച്ചു. അന്താരാഷ്ട്ര തൊഴിൽ സംഘടനയുടെ പ്രവർത്തനഫലമായാണ് *ഇന്റർനാഷനൽ അസോസിയേഷൻ ഒഫ് എംപ്ലോയേഴ്സ്* ഉണ്ടായത്. വാണിജ്യം, വ്യവസായം എന്നിവയിൽ ഏകീകരണം സാധ്യമാക്കുന്നതിന് *ഇന്റർനാഷണൽ ഓർഗനൈസേഷൻ ഫോർ സ്റ്റാൻഡാർഡൈസേഷൻ* രൂപംകൊണ്ടു.

## സംഘടനയിലെ അഗംഗങ്ങൾ

വർഷംതോറും സമ്മേളനങ്ങൾ നടത്തി തീരുമാനങ്ങളെടുത്ത് പ്രവർത്തനം ആസൂത്രണംചെയ്യുന്ന അനവധി സംഘടനകളുണ്ട്. ചില സംഘടനകൾക്ക് ദേശീയാടിസ്ഥാനത്തിൽ കാര്യാലയങ്ങളും ഓരോ വിഭാഗത്തിന്റെ പ്രവർത്തനങ്ങൾക്കുവേണ്ടി പ്രത്യേക *ഉപസമിതി*കളും ഉണ്ട്. അംഗങ്ങളുടെ മേൽ സ്വാധീനംചെലുത്തി നിർണായകങ്ങളായ തീരുമാനങ്ങളെടുപ്പിക്കാൻ ശക്തമായ സംഘടനകളും ഇന്ന് വളരെയുണ്ട്. ഇത്തരം സംഘടനകളിലെ അംഗങ്ങൾ വ്യക്തികളല്ല; രാഷ്ട്രങ്ങളാണ്. *ഇന്റർനാഷനൽ ഇൻസ്റ്റിറ്റ്യൂഷൻ ഒഫ് റെഫ്രിജറേഷൻ*, *ഇന്റർനാഷണൽ ഫെഡറേഷൻ ഫോർ ഹൌസിങ് ആൻഡ് ടൌൺപ്ലാനിങ്* എന്നിവ ഉദാഹരണങ്ങളാണ്.

അഭിപ്രായവിനിയമനത്തിനും സാംഖ്യികവിവരങ്ങൾ ശേഖരിക്കുന്നതിനും യോജിച്ചുള്ള പഠന-ഗവേഷണങ്ങൾ നടത്തുന്നതിനും അന്താരാഷ്ട്രവാണിജ്യം സുകരമാക്കുന്നതിന് അളവുകളും തൂക്കങ്ങളും ഏകീകരിക്കുന്നതിനും ഗവൺമെന്റുകളുടെമേൽ സമ്മർദങ്ങൾ ചെലുത്തുന്നതിനും ഇത്തരം സംഘടനകളുടെ പ്രവർത്തനം അനിവാര്യമാണ്.

## അന്താരാഷ്ട്ര വാണിജ്യ മണ്ഡലം
(International Chamber of Commerce)

അന്താരാഷ്ട്രവാണിജ്യസംഘടനകളിൽ ഏറ്റവും പ്രധാനപ്പെട്ട ഒന്നാണ് *അന്താരാഷ്ട്ര വാണിജ്യ മണ്ഡലം* (International Chamber of Commerce). 1869-ൽ തുടങ്ങിയെങ്കിലും ഇതിന്റെ പ്രവർത്തനങ്ങൾ ആഗോളാടിസ്ഥാനത്തിൽ വിപുലമാക്കിയത് 1920 മുതൽക്കാണ്. *അംഗത്വം നേടിയിട്ടുള്ള രാഷ്ട്രങ്ങളുടെ സാമ്പത്തികശക്തിയുടെ ഒരു വൻസഖ്യം* എന്നാണ് അന്താരാഷ്ട്ര വാണിജ്യ മണ്ഡലത്തെ വിശേഷിപ്പിച്ചിട്ടുള്ളത്.

*കമ്മിഷൻ ഫോർ ഏഷ്യൻ ആൻഡ് ഫാർ ഈസ്റ്റേൺ അഫയേഴ്സ്* എന്ന ഒരു പ്രാദേശികസമിതി ഈ മണ്ഡലത്തിന്റെ കീഴിൽ പ്രവർത്തിക്കുന്നുണ്ട്. രണ്ടു വർഷത്തിലൊരിക്കൽ സമ്മേളിക്കാറുള്ള *കോൺഗ്രസ്* ആണ് മണ്ഡലത്തിന്റെ പ്രധാന ഭരണസമിതി. ഒരു സ്ഥിരകൌൺസിലും കൌൺസിൽ തിരഞ്ഞെടുക്കുന്ന ഒരു എക്സിക്യൂട്ടീവ് കമ്മിറ്റിയുമുണ്ട്. സാമ്പത്തിക-ആർഥികനയം; ഉത്പാദനം, വിതരണം, പരസ്യം; ഗതാഗതവും വാർത്താവിനിമയവും; നിയമവും വാണിജ്യനടപടികളും എന്നിങ്ങനെ നാലു വകുപ്പുകളുടെ ഭരണനിർവഹണത്തിന് 40-ഓളം കമ്മിഷനുകളും സമിതികളും പ്രവർത്തിക്കുന്നു. ഇവ കൂടാതെ ഒരു കേന്ദ്രവാർത്താ ഓഫീസുമുണ്ട്. രണ്ടു യുദ്ധങ്ങളുടെ ഇടയ്ക്കുള്ള കാലത്തെ ഗവൺമെന്റുനയങ്ങളുടെമേൽ കനത്ത സ്വാധീനത ചെലുത്തിയ ഈ വാണിജ്യമണ്ഡലം അന്താരാഷ്ട്ര നാണയ നിധിയുടെയും ലോകബാങ്കിന്റെയും സ്ഥാപനത്തിന് വളരെ സഹായിച്ചിട്ടുണ്ട്.

## അന്താരാഷ്ട്ര സഹകരണ സഖ്യം
(International Co operative Alliance)

അന്താരാഷ്ട്ര വാണിജ്യ മണ്ഡലത്തിന്റെ പ്രവർത്തനങ്ങളോടു സാദൃശ്യമുള്ള ഒരു സംഘടനയാണ് *അന്താരാഷ്ട്ര സഹകരണ സഖ്യം* (International Co operative Alliance). ബ്രിട്ടിഷ് *സഹകരണ കോൺഗ്രസ്സും* ഫ്രഞ്ചു *സഹകരണ കോൺഗ്രസ്സും* 1880കളിൽ സമ്മേളിച്ചതിന്റെ ഫലമായാണ് 1895-ൽ സഹകരണസഖ്യങ്ങളുടെ അന്താരാഷ്ട്രസ്ഥാപനമായ അന്താരാഷ്ട്ര സഹകരണ സഖ്യം രൂപംകൊണ്ടത്.

എല്ലാവിധ സഹകരണസംഘങ്ങളുടെയും സാർവദേശീയ പ്രതിനിധിയാകുകയും സഹകരണതത്ത്വങ്ങളും സഹകരണസമ്പ്രദായങ്ങളും ലോകമൊട്ടുക്ക് പ്രചരിപ്പിക്കുകയുമാണ് ഈ സഖ്യത്തിന്റെ ഉദ്ദേശ്യം. മൂന്നുവർഷത്തിലൊരിക്കൽ സമ്മേളിക്കാറുള്ള ഒരു *കോൺഗ്രസ്സാ*ണ് ഈ സഖ്യത്തിന്റെ ഭരണസമിതി. 1960-ൽ നടന്ന ലാസേൻ സമ്മേളനത്തിൽവച്ച് അന്താരാഷ്ട്ര സഹകരണ വാണിജ്യം, തൊഴിലാളികളുടെ ഉടമസ്ഥതയിലുള്ള ഉത്പാദനം, അച്ചടിവ്യവസായം, വിദ്യാഭ്യാസം, പാർപ്പിടം എന്നിവയെക്കുറിച്ചുള്ള നയങ്ങൾ രൂപവത്കരിച്ചു. അവികസിതരാഷ്ട്രങ്ങളെ സഹായിക്കുന്നതിനുവേണ്ടി ഈ സഹകരണസഖ്യത്തിന്റെ ആഭിമുഖ്യത്തിൽ 1954-ൽ ഒരു വികസനനിധി (Development Fund) സ്ഥാപിക്കപ്പെട്ടു.

## ആഗോള സംഘടനകൾ

### വ്യസായങ്ങൾക്ക്
ഇതുപോലെ ആഗോളവ്യാപ്തിയുള്ള സംഘടനകളാണ് 
*യൂണിയൻ ഒഫ് ഇന്റർനാഷനൽ ഫെയഴ്സ് (1925) 
*ഇന്റർനാഷനൽ അസോസിയേഷൻ ഒഫ് ഡിപ്പാർട്ടുമെന്റൽ സ്റ്റോഴ്സ്* (1928),
*ഇന്റർനാഷനൽ ഓഫീസ് ഫോർ മോട്ടോർ ട്രേഡ്സ് ആൻഡ് റിപ്പയഴ്സ് എന്നിവ.
===ഉത്പാതക വ്യവസായങ്ങൾക്ക്===
ഉത്പാദനവ്യവസായങ്ങളിലും അനവധി അന്താരാഷ്ട്ര പ്രാധാന്യമുള്ള സംഘടനകളുണ്ട്. 
*ഇന്റർനാഷനൽ ഓഫീസ് ഒഫ് കൊക്കോ ആൻഡ് ചോക്കളേറ്റ് (1930) 
*ഇന്റർ നാഷനൽ ഫെഡറേഷൻ ഒഫ് മീറ്റ്ട്രേഡേഴ്സ് അസോസിയേഷൻ (1946) 
*യൂറോപ്യൻ ബ്രൂവറികൺവൻഷൻ (1947). 
===ഇന്ധനങ്ങൾക്ക്===
വിദ്യുത്ച്ഛക്തി, കൽക്കരി, മറ്റ് ഇന്ധനങ്ങൾ എന്നിവയെപ്പറ്റി ഗവേഷണം നടത്തുകയും ഇവയെ അടിസ്ഥാനമാക്കി അന്താരാഷ്ട്ര സമ്മേളനങ്ങൾക്കുള്ള വേദിയായി പ്രവർത്തിക്കുകയും ചെയ്യുന്ന സംഘടനയാണ് 
*വേൾഡ് പവർ കോൺഫറൻസ് 
*ഇന്റർനാഷനൽ ഇലക്ട്രോ ടെക്നിക്കൽ കമ്മിഷൻ (1906) 
*ഇന്റർനാഷനൽ യൂണിയൻ ഒഫ് പ്രൊഡ്യൂസേഴ്സ് ആൻഡ് ഡിസ്ട്രിബ്യൂട്ടേഴ്സ് ഒഫ് ഇലക്ട്രിക്കൽ എനർജി 
എന്നീ സംഘടനകൾ വേൾഡ് പവർ കോൺഫറൻസിനോട് സാദൃശ്യമുള്ളവയാണ്.
===തുണികൾക്ക്===
തുണിത്തരങ്ങളുടെ പഠനത്തിനും ഗവേഷണത്തിനും അനവധി അന്താരാഷ്ട്രസംഘടനകളുണ്ട്. 
*ഇന്റർനാഷനൽ വൂൾ സെക്രട്ടേറിയറ്റ് 
*ഇന്റർനാഷനൽ വൂൾ ടെക്സ്റ്റൈൽ ഓർഗനൈസേഷൻ 
*ഇന്റർനാഷനൽ ഫെഡറേഷൻ ഒഫ് കോട്ടൺ ആൻഡ് അലൈഡ് ടെക്സ്റ്റൈൽ ഇൻഡസ്ട്രീസ് 
*ഇന്റർനാഷനൽ സിൽക്ക് അസോസിയേഷൻ 
*ഇന്റർനാഷനൽ റെയിൻവെയർ കൌൺസിൽ 
*ഇന്റർനാഷനൽ കമ്മിറ്റി ഫോർ ഡൈയിങ് ആൻഡ് ക്ലീനിങ് (1950).
===വ്യവസായങ്ങൾക്ക്===
വ്യവസായങ്ങൾക്ക് ധനസഹായം നല്കുന്നതിനും മറ്റുമായി ചില സ്ഥാപനങ്ങൾ നിലവിലുണ്ട്. 
*ഇന്റർനാഷനൽ ക്രെഡിറ്റ് ഇൻഷുറൻസ് അസോസിയേഷൻ (1946) 
*ഇന്റർനാഷനൽ ത്രിഫ്റ്റ് ഇൻസ്റ്റിറ്റ്യൂട്ട് (1925).
===വാർത്താവിനിമയത്തിന്===
വാർത്താവിനിമയത്തിന് അന്താരാഷ്ട്രാടിസ്ഥാനത്തിൽ ചില സർക്കാരിതരസ്ഥാപനങ്ങളുണ്ട്. 
*യൂറോപ്യൻ ബ്രോഡ്കാസ്റ്റിങ് യൂണിയൻ (1925) 
വിവിധരാജ്യങ്ങളിലെ റേഡിയോബന്ധങ്ങൾ സമന്വയിപ്പിക്കുന്നതിന് 
*ഇന്റർനാഷനൽ അമച്വർ റേഡിയോ യൂണിയൻ (1925) 
*ഇന്റർനാഷനൽ റേഡിയോ മാരിടൈം കമ്മിറ്റി (1947) എന്നിവ ഇതിനുള്ള സമിതികളാണ്.
===റയിൽവേയ്ക്ക്===
റയിൽവേയുടെ സംവിധാനത്തിലും വികസനത്തിലും ശ്രദ്ധിക്കുന്ന സംഘടനകളാണ് 
*ഇന്റർനാഷനൽ യൂണിയൻ ഒഫ് റയിൽവേസ്' (1922) 
*ഇന്റർനാഷനൽ റയിൽവേ കോൺഗ്രസ് അസോസിയേഷൻ (1884) 
*പാൻ അമേരിക്കൻ റയിൽവേ കോൺഗ്രസ് അസോസിയേഷൻ എന്നിവ.
===കപ്പൽ ഗതാഗതത്തിന്===
കപ്പൽഗതാഗത-വികസനത്തിനും ഗവേഷണത്തിനും ഇതുപോലെ സമിതികളുണ്ട്. 
*ബാൾട്ടിക് ആൻഡ് ഇന്റർനാഷനൽ മാരിടൈം കോൺഫറൻസ് (1905) 
*ഇന്റർനാഷനൽ ചേംബർ ഒഫ് ഷിപ്പിങ് (1921) 
കപ്പൽ ജോലിക്കാരുടെ വേതനം, തൊഴിൽ നിലവാരങ്ങൾ എന്നിവ ശ്രദ്ധിക്കുന്ന സംഘടനയാണ് 
*ഇന്റർനാഷനൽ ഷിപ്പിങ് കോൺഫറൻസ്.
===ടൂറിസത്തിന്===
ടൂറിസത്തിന്റെ പ്രാധാന്യം വർധിച്ചതോടെ ആഗോളാടിസ്ഥാനത്തിൽ പ്രവർത്തിക്കുന്ന സ്ഥാപനങ്ങൾ നിലവിൽവന്നു. 
*ഇന്റർനാഷണൽ ആട്ടോമൊബൈൽ ഫെഡറേഷൻ (ആണ് ഇതിൽ ഏറ്റവും പ്രാധാന്യം അർഹിക്കുന്നത്). 
*ഇന്റർനാഷനൽ അസോസിയേഷൻ ഓഫ് റോഡ് കോൺഗ്രസ് 
*ഇന്റർനാഷനൽ യൂണിയൻ ഓഫ് പബ്ളിക്ക് ട്രാൻസ്പോർട്ട് 
എന്നിവ റോഡുഗതാഗതം അഭിവൃദ്ധിപ്പെടുത്തുന്നതിനുള്ള സംഘടനകളാണ്.
===വിമാനഗതാഗതത്തിന്=== 
വിമാനഗതാഗതം ത്വരിതപ്പെടുത്തുന്നതിനുള്ള സംഘടനകളാണ് 
*ഇന്റർനാഷനൽ സിവിൽ ഏവിയേഷൻ ഓർഗനൈസേഷൻ 
*ഇന്റർനാഷനൽ എയർ ട്രാൻസ്പോർട്ട് അസോസിയേഷൻ എന്നിവ.
===കാർഷിക വികസനത്തിന്===
കാർഷികവികസനത്തിനുവേണ്ടിയും ചില സംഘടനകൾ രൂപംകൊണ്ടിട്ടുണ്ട്. 1905-ൽ സ്ഥാപിച്ച 
*ഇന്റർനാഷനൽ ഇൻസ്റ്റിറ്റ്യൂട്ട് ഒഫ് അഗ്രികൾച്ചർ 
ഇതിന്റെ പ്രവർത്തനങ്ങൾ പിന്നീട് ഭക്ഷ്യകാർഷിക സംഘടന ഏറ്റെടുത്തു. ചില പ്രത്യേക ഉത്പന്നങ്ങളുടെ വികസനത്തിനുവേണ്ടിയും സംഘടനകൾ സ്ഥാപിച്ചിട്ടുണ്ട്.
===എൻജിനീയറിങ് വ്യവസായങ്ങൾക്ക്===
എൻജിനീയറിങ് വ്യവസായങ്ങളുടെ വികാസം ലക്ഷ്യമാക്കി ചില സംഘടനകൾ പ്രവർത്തിക്കുന്നുണ്ട്.  
*ഇന്റർനാഷനൽ അസോസിയേഷൻ ഫോർ ബ്രിഡ്ജ് ആൻഡ് സ്ട്രക്ചറൽ എൻജിനീയറിങ് 
*യൂണിയൻ ഒഫ് ഇന്റർനാഷനൽ എൻജിനീയറിങ് ഓർഗനൈസേഷൻസ് 
എന്നിവ ഇതിനുള്ള സംഘടനകളാണ്. ഇവയെക്കൂടാതെ
===തൊഴിലിന്===
അന്താരാഷ്ട്ര തൊഴിൽ സംഘടനയുടെ അംഗീകാരമുള്ള 
*അസോസിയേഷൻ ഒഫ് ലാറ്റിൻ അമേരിക്കൻ ഇൻഡസ്ട്രിയലിറ്റ്സ്  
*കരീബിയൻ എപ്ളോയേഴ്സ് കോൺഫെഡറേഷൻ 
*ആസിയൻ കോൺഫെഡറേഷൻ എംപ്ളോയേഴ്സ് 
*കോൺഫെഡറേഷൻ ഒഫ് ഏഷ്യാ പസിഫിക് എംപ്ലോയേഴ്സ് 
*ജനറൽ യൂണിയൻ ഒഫ് ചേംബേഴ്സ് ഒഫ് കോമേഴ്സ് 
*ഇൻഡസ്ട്രി ആൻഡ് അഗ്രിക്കൾച്ചറൽ ഫോറം ഫോർ അറബ് കൺട്രീസ് 
തുടങ്ങിയ സംഘടനകളും അന്താരാഷ്ട്ര വാണിജ്യരംഗത്ത് സജീവമാണ്. വിവിധ തലങ്ങളിൽ പ്രവർത്തിക്കുന്ന വാണിജ്യസംഘടനകളെ ഏകോപിപ്പിക്കുന്ന പ്രവർത്തനമാണ് *ഫെഡറേഷൻ ഒഫ് ഇന്റർനാഷനൽ ട്രേഡ് അസോസിയേഷൻസ്'' (എഫ്.ഐ.ടി.എ.) നിർവഹിക്കുന്നത്.

ഈ വാണിജ്യസംഘടനകൾ ഇന്ന് ലോകവ്യാപാരസംഘടനയുമായി സഹകരിച്ചു പ്രവർത്തിക്കുന്നു. അന്താരാഷ്ട്ര വാണിജ്യ സംഘടനകൾക്ക് ഐക്യരാഷ്ട്രസഭയുടെ അംഗീകാരമുള്ളതിനാൽ, ഇവയുടെ നിർദ്ദേശങ്ങൾക്ക് ലോകവ്യാപാരസംഘടനയുടെ നയരൂപീകരണത്തിൽ ഗണ്യമായ സ്വാധീനം ചെലുത്താൻ കഴിയുന്നുണ്ട്.

## ഇതുംകൂടികാണുക
*അന്താരാഷ്ട്രകാർഷികകേന്ദ്രം 
*അന്താരാഷ്ട്ര തൊഴിൽ സംഘടന 
*അന്താരാഷ്ട്ര നാണയനിധി  
*അന്താരാഷ്ട്ര വാണിജ്യം 
*ലോക വ്യാപാര സംഘടന

## പുറംകണ്ണികൾ
*http://www.fita.org/ 
*http://www.iitcindia.com/
*http://commerce.nic.in/trade/international_trade.asp
*http://www.intracen.org/Exporters/
*[PDF] India's International Trade Policy www.ifri.org/downloads/AV9.pdf

വർഗ്ഗം:വ്യവസായം